CELEX: 22011D0090
Language: hr
Date: 2011-07-19 00:00:00
Title: Odluka Zajedničkog odbora EGP-a br. 90/2011 od 19. srpnja 2011. o izmjeni Priloga XIII. (Promet) Sporazumu o EGP-u

11/Sv. 118
            
            
               HR
            
            
               Službeni list Europske unije
            
            
               50
            
         22011D0090
   
               L 262/62
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 90/2011
   od 19. srpnja 2011.
   o izmjeni Priloga XIII. (Promet) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XIII. Sporazumu izmijenjen je Odlukom Zajedničkog odbora EGP-a br. 82/2011 od 4. srpnja 2011. (1)
               
            
         
               (2)
            
            
               Uredbu (EZ) br. 1008/2008 Europskog parlamenta i Vijeća od 24. rujna 2008. o zajedničkim pravilima za obavljanje usluga zračnog prijevoza u Zajednici treba unijeti u Sporazum. (2)
               
            
         
               (3)
            
            
               Uredbom (EZ) br. 1008/2008 stavljaju se izvan snage uredbe Vijeća (EEZ) br. 2407/92 (3), (EEZ) br. 2408/92 (4) i (EEZ) br. 2409/92 (5), koje su uključene u Sporazum, i koje se stoga trebaju staviti izvan snage sukladno Sporazumu,
            
         DONIO JE OVU ODLUKU:
   Članak 1.
   Prilog XIII. Sporazumu mijenja se kako slijedi:
   
               1.
            
            
               Točka 64.a (Uredba Vijeća (EEZ) br. 2408/92) mijenja se kako slijedi:
               
                           „64.a
                        
                        
                           
                              32008 R 1008: Uredba (EZ) br. 1008/2008 Europskog parlamenta i Vijeća od 24. rujna 2008. o zajedničkim pravilima za obavljanje usluga zračnog prijevoza u Zajednici (SL L 293, 31.10.2008., str. 3.).
                        
                     Odredbe Uredbe, u smislu ovog Sporazuma, sadrže sljedeće prilagodbe:
               
                           (a)
                        
                        
                           u članku 4. točka (f) riječi ‚, osim kako je predviđeno u sporazumu s trećom zemljom u kojem je Zajednica stranka;’ zamjenjuju se sljedećim:
                           ‚Međutim, dozvole za djelovanje s pravnim učinkom u cjelokupnom EGP-u mogu se izdati na temelju izuzetaka od tog zahtjeva, predviđenih u sporazumima s trećim zemljama čije su ugovorne stranke Zajednica ili jedna ili više država EFTA-e, pod uvjetom da Zajednički odbor EGP-a u vezi s tim donese odluku.’;
                        
                     
                           (b)
                        
                        
                           u drugi podstavak članka 16. stavka 9. dodaje se sljedeće:
                           ‚, te regionalne zračne luke na Islandu i u četiri najsjevernije pokrajine u Norveškoj.’ ”
                        
                     
         
               2.
            
            
               Tekst točke 65. (Uredba Vijeća (EEZ) br. 2409/92) briše se.
            
         
               3.
            
            
               Tekst točke 66.b (Uredba Vijeća (EEZ) br. 2407/92) briše se.
            
         Članak 2.
   Tekst Uredbe (EZ) br. 1008/2008 na islandskom i norveškom jeziku, koji se objavljuje u Dodatku o EGP-u Službenom listu Europske unije, vjerodostojan je.
   Članak 3.
   Ova Odluka stupa na snagu 20. srpnja 2011., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (6).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 19. srpnja 2011.
      
         
            Za Zajednički odbor EGP-a
         
         
            Predsjednik
         
         Kurt JÄGER
      
   
   
      (1)  SL L 262, 6.10.2011., str. 53.
   
      (2)  SL L 293, 31.10.2008., str. 3.
   
      (3)  SL L 240, 24.8.1992., str. 1.
   
      (4)  SL L 240, 24.8.1992., str. 8.
   
      (5)  SL L 240, 24.8.1992., str. 15.
   
      (6)  Ustavni zahtjevi nisu navedeni.